Acadèmia de la Lenga Occitana

L'Acadèmia de la Lenga Occitana (var. Acadèmia dera Lengua Occitana) o Acadèmia de l'Occitan (var. Acadèmia der Occitan) que hoc un projècte provisòri d'autoritat de regulacion lingüistica de la lenga occitana. Que's presentèc coma ua continuacion possibla deu Conselh de la Lenga Occitana.

 Creacion 

Lo projècte que's presentèc en mai de 2008 a l'iniciativa de l'Institut d'Estudis Occitans e deu Conselh Generau d'Aran; lo sindic d'Aran, Francés Boya, lo president de l'IEO, Dàvid Grosclaude, la representanta de l'Euroregion Pirenèus-Mediterranèa, Margalida Tous, los representants deus conselhs regionaus de lenga occitana, de la Generalitat de Catalonha e d'universitats que hon presentsEth Conselh Generau e er IEO lancen era Academia dera Lengua Occitana, actualitat de mai 2008 suu site del Conselh Generau d'Aran.

 Objectius 

Lo projècte d'Acadèmia que vovèla definir, conservar e dehéner la codificacion ortografica de la lenga e tribalhar sus la grafia, la gramatica, la lexicologia e la toponimia, en tot respectar l'unitat e la diversitat de l'occitanEth sindic d’Aran encoratge as regions entà auançar ena constitucion dera Acadèmia der Occitan, actualitat de novembre 2008 suu site deu Conselh Generau d'Aran.

 Conselh Plenièr 

Lo Conselh Plenièr (dit Conselh Plenari peu Conselh Generau d'Aran) de l'Acadèmia que seré estat compausat de 50 membres en tot, qui aurén representat:
 tots los conselhs de las regions de l'Estat Francés on e's parla occitan
 la Region de Piemont en Itàlia
 la Generalitat de Catalonha
 lo Conselh Generau d'Aran
 los servicis d'educacion responsables de l'ensenhament de l'occitan
 los sectors d'activitat on s'emplega l'occitan, com la recèrca, l'edicion, la creacion artistica e literària o los mèdias.

Nòtas

 Ligams intèrnes 
 Conselh de la Lenga Occitana
 Congrès Permanent de la Lenga Occitana

Categoria:Occitan
Categoria:Acadèmia
Categoria:Institucion per la lenga e la cultura occitanas